पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. इस मौसम में अब तक तीन जानें ले चुकी गर्मी ने गुरुवार को एक और जान ले ली। हीट स्ट्रोक की वजह से शहर में एक अधेड़ व्यक्ति की मौत हो गई। उसका शव बस अड्डे के पास सेवक सभा अस्पताल के सामने पार्क में मिला। बस स्टैंड चौकी पुलिस को किसी ने दोपहर में पार्क में शव पड़े होने की सूचना दी। पुलिस ने शव को अस्पताल ले जाकर पोस्टमार्टम कराया तो रिपोर्ट में पता चला कि मौत की वजह हीट स्ट्रोक था। सिविल अस्पताल की हड्डी रोग विशेषज्ञ डॉ. रीना जैन ने भी इसकी पुष्टि की है।
पुलिस के मुताबिक, देर शाम तकमृतक की शिनाख्त नहीं हो पाई थी। उसकी उम्र करीब 50 वर्ष रही होगी। उसका शरीर दुबला पतला है। कद पांच फिट सात इंच है। उसने बनियान और पायजामा पहना हुआ है।
यह है हीट स्ट्रोक
झुलसाती गर्मी और उमस भरे माहौल में शरीर से पसीना ज्यादा बहता है। इस स्थिति में शरीर में पानी और लवण की कमी हो जाती है। इससे व्यक्ति बेहोश हो जाता है। इसे ही हीट स्ट्रोक कहते हैं। समय पर इलाज नहीं मिलने पर उसकी मौत हो सकती है। शरीर को पानी के अलावा इलेक्ट्रोलाइट लवण की जरूरत होती है। इसमें सोडियम, पोटेशियम, क्लोराइड, फास्फेट आदि लवण मुख्य हैं ।
डॉ. रामबिलास गोयत, फिजीशियन, सेवक सभा अस्पताल।
बढ़ रहे लू के मरीज
45 डिग्री पार पहुंचे तापमान और गर्म हवाओं ने हीट एग्जेशन की स्थिति पैदा कर दी है। हीट एग्जेशन के कारण शरीर में पानी की कमी से बुखार जैसा महसूस होता है। इसे लू लगना कहते हैं।
तपिश पर राहत के छींटे
हिसार त्न शहर में दोपहर बाद बूंदाबांदी से आमजन को लू से कुछ राहत मिली। गुरुवार सुबह से ही सूर्य तपना शुरू हो गया। दिन का अधिकतम तापमान 45.4 डिग्री सेल्सियस और न्यूनतम तापमान 29.4 डिग्री सेल्सियस रहा। पूर्वी हवाओं के साथ दोपहर बाद हल्की बूंदाबांदी हुई। हरियाणा कृषि विश्वविद्यालय के मौसम विभाग के अनुसार मौसम में नमी और तापमान अधिक बढ़ने के कारण धूल भरी आंधी चली। आंधी के साथ ही पूर्वी हवा के कारण शहर में हल्की बूंदाबांदी हुई। मौसम वैज्ञानिक डॉ. रामनिवास का कहना है कि तापमान में अब कुछ दिनों तक बढ़ोतरी होगी।
11 व12 को बारिश की संभावना
मौसम वैज्ञानिकों ने संभावना जताई है कि प्रदेश में 11 और 12 जून को बारिश हो सकती है। तापमान में लगातार बढ़ोतरी के कारण हो बारिश हो सकती है। मौसम विभाग का कहना है कि गुरुवार को शहर में हुई बारिश प्री मानसून नहीं है। प्री मानसून बारिश 23 जून के आसपास आने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva awa_Deva hin_Deva hin_Deva zho_Hant eng_Latn